Odense Adresse-Contoirs Efterretninger, 1844-07-15
Stænderforsamlingen i Viborg, Af Forsamlingens 55 Medlemmer have de 50 givet Møde. J sin Aabningstale erklærede Geheimeraad Ørsted, at det ikke var med tvungen Lydighed at han mødte som kal Commissarius. Efterat Talen var sluttet, udbragtes et Kongen leve!" Forhandlingerne og Jndgivelsen af en Adresse sluttedes i Onsdags og en Committe nedsattes. Det vigtigste praktiske Resultat, som den kgl. Bekjendtgjørelse til Stænderne forkynder, er ustridig, at de stænderske Committeer ere af Regjeringen, om end ikke definitivt opgivne, saa dog stillede i Bero. - Commissarius har vist havt en haard Strid i Anledning af Kammerraad Wulffs Forslag om Jndgivelsen af en Adresse. Oliemøller Schytte begyndte sit Foredrag saaledes: "Jeg stemmer for en Adresse, og jeg ikke blot stemmer for den, men jeg anseer det af høieste Vigtighed og som en ueftergivelig Pligt, at der netop i dette Øieblik indleveres en Adresse, hvori gives et tro Afpræg af Forsamlingens Stemning, af den Bekymring, der fylder os ved at see den Fare, der truer vort elskede Fødeland, og hvori udtales den Mangel paa Tillid til Kongens Raad, som kjendeligen har gjort sig gieldende i Folket. Disse Momenter, som jeg saaledes har antydet, og som jeg ønsker udviklede i Adressen, ere ingenlunde ene Frugten af min egen maaskee eensidige Opfattelse af Forholdene; eiheller ere de ene Frugten af de Erfaringer, jeg har havt Leilighed til at gjøre i den Kreds, hvor jeg har hjemme; men de ere meget mere tillige Frugten af de Erfaringen, som jeg paa nødvendige Forretningsreiser rundtom i Landet har indsamlet ved at komme i Berøring med flere oplyste og fædrelandssindede Medborgere. Efterat Schytte derpaa havde omtalt Hertugdømmernes Arvesuccession, Finantsernes lidet tilfredsstillende Tilstand, Tallotteriets Jkke=Ophævelse, Oprettelsen af nye Baronier og Stamhuse, den ulovlige Medfart mod Trykkefriheden", den daarlige Garanti, som Retsforfatningen byder den personlige Frihed, fremdeles, at der Jntet er gjort for Udviklingen af Stænderinstitutionen eller for Opretholdelsen af Stats eenheden og for at hævde Sprogets Ære og efterat have bittert beklaget Emanationen af Sprogpatentet af 29 Marts, - reiste Commissarius sig og begyndte sit Forsvar saaledes: "Ganske uventet er der her fremkommet en Masse af de meest indgribende Bebreidelser imod Kongens Raad, eller, hvad der vel er det samme, imod Kongen selv, da de Handlinger, hvorom der er Spørgsmaal, ere udgaaede fra Kongen, der vistnok ikke blindt følger de Raad, som gives, men selv formaaer at fatte Disse Bebreidelser ere fremførte i den en Mening. meest afgjørende Tone, men tillige i en saa stor Almindelighed, at det vil være vanskeligt at gaae dem imøde. Jmidlertid skal jeg dog, saavidt det i Øieblikket staaer i min Magt, og med saa megen Rolighed, som jeg formaaer, yttre mig over nogle af dem. For en Adresse stemte Oberst Brock, der sluttede sin Tale saaledes: "Jeg mener, at der bør indgives en Adresse, og at i denne blandt Andet bør indstændigen andrages paa, at den Mand, der nu er beklædt med den øverste civile og militaire Magt i Hertugdom merne, fjernes fra sin Post, og at alle de bestaaende Traktater, der kunne tjene til fuldstændig Opklaring af de forviklede Forhold med Hertugdommerne, bringes til offentlig Kundskab. Naar det skeer, og naar der i Kongens Raad sidder Mænd, der have varm Følelse for Nationaliteten, da haaber jeg, at Alt vil komme til Fred og Ro, men det er ogsaa den eneste Maade, hvorpaa dette Maal kan naaes. Landsoverretsprocurator Jespersen: "Jeg ønsker, at Forsamlingen vil indgive en Adresse, der indeholder et tro Billede af den almindelige Stemning, der hersker saavel over hele Landet, som navnlig her i Provindsen, - en Stemning, der er saa sørgelig, saa nedslaaende, som maaskee aldrig før, og hvilken Forsamlingen bør udtale, baade paa Grund af dens Almindelighed og Vigtigheden af det, hvorpaa den er begrundet. Ogsaa Justitsraad With stemte for en Adresse og for at der i samme skulde omtales de slesvigske Forhold. "Jeg kan ikke ansee Sagen som sagde Hædersmanden With os uvedkommende. Jeg var med ved Festen paa Skamlingsbanken, og hver den, som var der, som saae den Stemning, der herskede i den der forsamlede Kredsaf over 10,000 Mennesker, hver den, der hørte de Taler, som der bleve holdte, og gjennem hvilke altid gik een og samme Grundtone, dybtfølt Harme, hver den, der gik om iblandt Folkemassen og hørte deres Raisonnements og saae endog graahærdede Mænd fælde Taarer over Sprogpatentet, han kan ikke tvivle paa, at Sagen ikke blot er Slesvigs, men hele Danmark.